Daxil olan şikayətlərin strukturunda müəyyən dəyişikliklər olmuş, şəxsiyyət vəsiqələrinin verilməsi, müraciət hü-ququnun pozulması, pensiyaların düzgün hesablanmaması, əşya əmlakına görə kompensasiyaların ödənilməsi, habelə torpaq problemləri ilə bağlı şikayətlər nisbətən azalmış, mülkiyyət və azad sahibkarlıq hüquqlarının pozulması, məhkəmə qərarları və onların icra olunmaması, ünvanlı sosial yardımların təyin və təmin edilməsi, tibbi sosial ekspert komissiyalarının fəaliyyəti, mənzil, kommunal xidmət sahələri ilə bağlı şikayətlər nisbətən çoxluq təşkil etmişdir.